Veresegyház Város

Önkormányzata

Veresegyház, Fő u. 35.

**Veresegyház Város Önkormányzat 2013. I. félévi**

**költségvetési beszámoló szöveges kiegészítése**

**B E V É T E L E K**

Az Önkormányzat bevételeit összesítve és szakfeladatonként részletezve kötelező és önként vállalt feladatokra bontva a 2.1.1, a 2.1.2 számú, valamint a 3.1.1 és a 3.1.2 számú melléklet tartalmazza.

1. **Működési költségvetési bevételek összege 2.194.568 e Ft.**

**A működési bevételek** összege **110.587 e Ft,** ami 33%-os teljesítésnek felel meg a módosított előirányzathoz képest. A bevétel nagyobbik részét az ingatlanértékesítés áfa bevétele, a kiszámlázott termékek és szolgáltatások áfa bevétele, valamint a fordított áfa technikai bevétele alkotja 52.950 e Ft nagyságrendben, amelynél jelentős elmaradás mutatkozik a tervezett összeghez képest az ingatlanértékesítések alacsony szintje miatt. Egyéb sajátos működési bevételek 55.078 e Ft, kamatbevétel 2.559 e Ft összeg volt az I. félév során.

**A közhatalmi bevételek összege 1.653.348 e Ft.** Ebből helyi adó bevétel 1.624.434 e Ft (részletezése a 10.2 számú mellékletben), átengedett központi adó 25.754 e Ft (részletezése a 10.3 számú mellékletben) egyéb sajátos bevétel (bírság, pótlék,) 1.863 e Ft, igazgatási díj bevétel 1.297 e Ft. A közhatalmi bevételek I félévi összege 49%-os teljesítési szintnek felel meg a módosított előirányzathoz képest.

**Az önkormányzat általános működésének és ágazati feladatainak támogatása 301.989 e Ft** összegben valósult meg az I. félévben. A korábbi, normatívan elosztott állami támogatás helyét a feladat alapú finanszírozás vette át. A támogatás részletezését a 10.6 számú melléklet tartalmazza. A teljesítési szint 50%-os az előirányzathoz viszonyítva.

**A központosított előirányzat** **96.144 e Ft** volt az I. félévben, amelyből 749 e Ft-ot az üdülőhelyi és a lakott területtel kapcsolatos feladatok ellátására, bérkompenzálásra 17.223 e Ft-ot, gyermekek nyári étkezési támogatására pedig 2.305 e Ft-ot kaptunk. Az adósságkonszolidáció keretében 75.867 e Ft összegű támogatásban részesültünk a Takarékszövetkezet rövid lejáratú hitelének visszafizetéséhez.

**Egyéb költségvetési támogatásként 32.443 e Ft** érkezett az Önkormányzathoz 2013 I. félévében. Ebből az OEP támogatás összege 15.945 e Ft, melyet a védőnői és az iskola-egészségügyi feladatok ellátására fordítunk. Két kisebb államháztartáson belülről kapott pályázati támogatás (munkahelyi életmód, drogmegelőzés) összege 720 e Ft. A KLIK Gödöllői Tankerülettől kapott térítési díj 1.415 e Ft, önkormányzati szervtől kapott támogatás 1.824 e Ft, pótlólagos állami támogatás összege 7.070 e Ft, gyermekvédelmi támogatás összege 4.436 e Ft, mezőgazdasági, földalapú támogatás és mezőőrség működtetésének támogatása 1.033 e Ft összegben teljesült az I. félévben.

**Az államháztartáson kívülről átvett pénzeszközök 57 e Ft** bevételt jelentenek, ami a régi csatorna hátralékok összegéből adódik.

1. **A működési finanszírozási bevételek összege** **32.120 e Ft.** ami az adott kölcsönökből és ezek visszatérülésének összegéből áll.
2. **Működési bevételek összege 2.226.688 e Ft.** Ez 47%-os teljesítést jelent a módosított előirányzathoz képest.
3. **A felhalmozási költségvetési bevételek összege 252.640 e Ft.**

**A felhalmozási és tőke jellegű bevételek összege 83.999 e Ft,** ami 23%-os teljesítést jelent a módosított előirányzathoz képest. Itt jelenik meg a tárgyi eszközök értékesítéséből származó bevétel39.426 e Ft. **(**Ebből a telekértékesítések bevétele 38.791 e Ft, valamint egyéb házas ingatlan eladásából származó bevétel 635 e Ft.) A telek értékesítésekből származó bevétel jelentősen elmarad a tervezett szinthez képest. Az önkormányzat sajátos felhalmozási bevételét képezi a szennyvízcsatorna bérbeadásának bevétele, 24.749 e Ftösszegben, valamint a termálfűtésből származó bevétel 19.824 e Ft.

**A központi költségvetéstől kapott támogatás 99.443 e Ft.** Ez az összeg az adósságkonszolidáció keretében az UniCredit Bank fejlesztési célú hiteléhez kapott támogatást foglalja magába.

**Egyéb felhalmozási költségvetési támogatások államháztartáson belülről 53.798 e Ft** összegben teljesültek,amely a bölcsőde I. félévben megkapott pályázatos beruházásának támogatását foglalja magába.

**Államháztartáson kívülről felhalmozásra átvett pénzeszköz** összege **15.400 e Ft,** melyet döntően a lakosság és a vállalkozások közműbefizetései alkotnak.

1. **Felhalmozási finanszírozási bevételek összege 1.025 e Ft,** amely az adott kölcsönök visszatérüléséből származik.
2. **A felhalmozási bevételek összege 253.665 e Ft.** Ami a módosított előirányzathoz képest 55%-os teljesítést jelent.

**A függő, átfutó bevételek összege 7.242 e Ft.**

**Az I. félév során 527.265 e Ft likvid hitel** felvételére került sor az alábbi tételek szerint:

Takarékszövetkezet 100.000 e Ft

Travill Invest 100.000 e Ft

Kéri József 150.000 e Ft

Munkabérhitel 100.000 e Ft

Folyószámlahitel 77.265 e Ft

1. **Bevételek mindösszesen 3.014.860 e Ft összegben folytak be az I. félév során.**

**K I A D Á S O K**

Az Önkormányzat kiadásait összesítve és szakfeladatonként részletezve, kötelező és önként vállalt feladatokra bontva a 7.1 és a 7.2 számú melléklet tartalmazza.

1. **Működési költségvetési kiadások összege 565.680 e Ft.** Ami 43% teljesítésnek felel meg a módosított előirányzathoz képest.

**A személyi jellegű kiadásoknál** jelentkezik a képviselő testület tagjainak és a külső bizottsági tagoknak a díjazása, melynek összege az I. félévben **10.069 e Ft**, ami 44%-os teljesítést jelent.

**Munkáltatót terhelő járulékokat** a korábbiakban említett személyi juttatások után **2.499 e Ft** összegben fizettünk az I. félévben.

**A dologi kiadások** **összege 211.076 e Ft**, ami 40%-os teljesítést mutat. Itt jelennek meg a város üzemeltetésével kapcsolatosan az Önkormányzatnál felmerülő költségek. Ezek közül a legfontosabbak az igénybevett közüzemi szolgáltatások (víz, gáz, villany), a karbantartási (utak, szennyvízátemelők karbantartása) és egyéb üzemeltetési és fenntartási szolgáltatások, a közvilágítás, az önkormányzati rendezvényekhez, helyi újságok megjelenéséhez kapcsolódó kiadások.

A dologi kiadások összege tartalmazza az ingatlanértékesítéshez kapcsolódó áfa befizetési kötelezettség és a fordított áfa befizetési kötelezettség összegét is 62.209 e Ft összegben.

**Ellátottak juttatása 3.965 e Ft,** mely magában foglalja a táborok és osztálykirándulások támogatásátés egyéb ellátottak juttatásait.

**Egyéb működési kiadások 338.071 e Ft**, mely az alábbi kiadásokból tevődik össze.

*Működési költségvetési támogatás államháztartáson belülre* **38.670 e Ft** nagyságrendben jelenik meg, ami a Többcélú Kistérségi Társulás támogatását 23.670 e Ft összegben és Erdőkertes Önkormányzat részére nyújtott 15.000 e Ft kölcsönt foglalja magában.

*Működési pénzeszköz átadást államháztartáson kívülre* **59.131 e Ft**. Itt találhatóak az alapítványoknak, társadalmi szervezeteknek, egyesületeknek nyújtott működési támogatások összegei. Továbbá itt jelenik meg a bölcsőde bővítés keretében a JUKO Kft. részére nyújtott kölcsön is. A részletezést a 11.5 számú melléklet tartalmazza.

*Társadalom és szociálpolitikai juttatások* összege **15.578 e Ft**. Ez az összeg kizárólag az önkormányzat által adott segélyeket és juttatásokat tartalmazza. A jegyzői hatáskörben adott ellátások a Polgármesteri Hivatal kiadásai között szerepelnek.

*A működési kamatkiadások*összege **224.692 e Ft.**

1. **A működési finanszírozási kiadások összege** **1.729.522 e Ft.**

**Irányító szervi működési támogatás** összege **806.327 e Ft,** ami 52%-os teljesítésnek felel meg.Ez az intézményfinanszírozás 2013. I. féléves összegét jelenti, melyet a 11.1 számú melléklet részletez intézményenként.

**Működési hitel és kölcsön törlesztés** összege **923.195 e Ft**. Ebből kötvények visszafizetése 200.677 e Ft. Takarékszövetkezetnek 29.553 e Ft, Travill Invest Zrt-nek 420.000 e Ft, a Misszió Healthnek 8.652 e Ft, két magánszemélynek 189.644 e Ft hitel és kölcsön visszafizetés jelenik meg az I. félévben. Az adósságkonszolidáció miatt 74.669 e Ft-tal csökkent a Takarékszövetkezet hitelének állománya.

1. **Működési kiadások összege 2.295.202 e Ft.** Ami 59%-os előirányzat teljesítést jelent.
2. **Felhalmozási költségvetési kiadások összege 430.415 e Ft.**

**Beruházási kiadások áfával 387.727 e Ft.** A kiadások részletezését a 12. számú melléklettartalmazza. Ez az előirányzathoz viszonyítva 28%-os teljesítést mutat.

**Felújítási kiadások áfával 17.562 e Ft.** A felújítások részletezését a 13.számú melléklet tartalmazza.

**Egyéb felhalmozási kiadásokat 25.126 e Ft** az I. félévben, ami 38%-os teljesítésnek felel meg a módosított előirányzathoz képest. Amely az alábbi tételekből tevődik össze.

*Felhalmozási költségvetési támogatások összege államháztartáson belülre* **20.374 e Ft,** amia Szennyvízközmű Társulásnak 2013-ban átadott fejlesztési hányadot tartalmazza.

*Felhalmozási pénzeszköz átadást államháztartáson kívülre* **648 e Ft.** Az összeg a katolikus templom, ravatalozó felújítására került felhasználásra.

*Felhalmozási kamatkiadások* összege **4.104 e Ft.**

1. **Felhalmozási finanszírozási kiadások összege 101.749 e Ft.** Ez az UniCredit Banknak az első félév során visszafizetett fejlesztési célú hiteltörlesztést foglalja magában, melyből az adósságkonszolidáció 98.179 e Ft, saját forrás 3.570 e Ft.
2. **A felhalmozási kiadások összege 532.164 e Ft.**

**A függő, átfutó kiadások összege – 30.796 e Ft.**

**Az I. félév során 200.000 e Ft likvid hitel** visszafizetésére került sor, melyből 100.000 e Ft-ot a Travill Investnek, 100.000 e Ft-ot a munkabérhitelre törlesztettünk.

1. **Kiadások mindösszesen 2.996.570 e Ft összegben kerültek kifizetésre az I. félév során.**

Veresegyház, 2013. szeptember 03.

Jáger Ágnes

pénzügyi osztályvezető