Veresegyházi Polgármesteri Hivatal

**A Polgármesteri Hivatal 2013. I. félévi költségvetési beszámoló**

**szöveges kiegészítése**

A Polgármesteri Hivatal kötelező feladatai között kerül kimutatásra az építészmérnöki tevékenység, a takarítási szakfeladat, az adó-illeték kiszabása és beszedése szakfeladat valamint a közterület rendjének fenntartása. Államigazgatási feladatok között jelenik meg a hivatal igazgatási tevékenysége és a társadalom és szociálpolitikai támogatások. A Polgármesteri Hivatalnál önként vállalt feladat nem jelenik meg

**BEVÉTELEK**

A Hivatal működési bevétele **3.818 e Ft**-ot tett ki 2013. I.félévében, ami az előirányzathoz képest 65%-os teljesítést jelent. Ez a közterület rendjének fenntartásából származó közhatalmi bevételből, az intézményi működési bevételből és a kapott kamatból tevődik össze.

A közterület bírságból származó bevétel **2.414 e Ft** volt 2013. I. félévben, ami 97%-os teljesítési szintnek felel meg az előirányzathoz képest.

Az **intézményi működési bevételek** összege **1.402 e Ft.** Itt jelenik meg a költségtérítésekből (pl. dolgozók telefon költségtérítése) származó bevételek, ami 41%-os teljesítést mutat az előirányzathoz viszonyítva.

A kapott kamatok bevétele **2 e Ft.**

A Hivatal működésének a biztosításához az Önkormányzat **202.365 e Ft finanszírozást** folyósított az I. félév során.

A Polgármesteri Hivatal összes bevételeinek összege **206.183 e Ft**. Ez a módosított előirányzathoz képest 46%-os teljesítést jelent 2013. I. félévében.

A bevételek szakfeladatok szerinti megoszlását kötelező és államigazgatási feladatonként a 4.1-4.3. számú mellékletek tartalmazzák.

**KIADÁSOK**

A **személyi jellegű juttatások** összege **103.304 e Ft** volt azI. félévben. Ez tartalmazza a béreket, a személyi jellegű kifizetéseket, egyéb munkavégzéshez kapcsolódó juttatásokat.

A személyi jellegű kifizetések teljesítése 49%-os az előirányzathoz viszonyítva.

A **munkáltatót terhelő járulékok** összege **25.469 e Ft.**

A **dologi kiadások** összege **41.176 e Ft,** ami az előirányzat 36%-os teljesítésnek felel meg. Itt jelenik meg az igénybevett közüzemi, távközlési, karbantartási, egyéb üzemeltetési és fenntartási szolgáltatások, valamint a készletek (irodaszerek, nyomtatványok, számítástechnikai eszközök, szaklapok, egyéb készletek) beszerzései, amelynek teljesítési összege alacsony az előirányzathoz képest.

Az **egyéb működési kiadások 39.432 e Ft** összegben teljesültek azI. félév során, ami az előirányzathoz viszonyítva 48%-os teljesítést jelent. Itt kerülnek kimutatásra azok a társadalom és szociálpolitikai juttatások és támogatások, melyek a szociális igazgatás területén a jegyző hatáskörébe tartoznak, mint az aktív korúak ellátása, gyermekvédelmi támogatás, átmeneti segély, méltányossági közgyógy ellátás, stb.

A **függő, átfutó kiadások** összege **-3.150 e Ft** .

A Polgármesteri Hivatal kiadásainak összege **206.231 e Ft**, amely a módosított előirányzat 46%-a.

A kiadások szakfeladatok szerinti megoszlását kötelező és államigazgatási feladatonként a 8.1.-8.3. számú mellékletek tartalmazzák.

A Polgármesteri Hivatal nyitó pénzkészlete 341 e Ft, míg a záró pénzkészlete 293 e Ft volt az I. félévben.

Veresegyház, 2013. szeptember 03.

Jáger Ágnes

pénzügyi osztályvezető